Във връзка с постъпило уведомление с вх. №ОВОС-396/13.02.2023г. за „ПУП-Парцеларен план за промяна предназначение на общински полски пътища с идентификатори ПИ № 61412.18.89, 61412.18.90, част от 61412.18.52 /нов 61412.18.339/, 61412.18.183, 61412.18.199, 61412.18.92, 61412.18.184 по КК на с. Радиново и полски пътища с идентификатори 78080.80.295, 78080.80.296 по КК на с. Царацово в територия за транспорт, община Марица, област Пловдив“, с възложител: ОБЩИНА Марица, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното изработване на ПУП-ПП извън границите на урбанизираните територии попада в обхвата на чл.2, ал.2, т.1 от *Наредба за условията и реда за извършване на екологична оценка на планове и програми* (Наредба за ЕО), като се отнася към Приложение 2 на същата наредба, *т. 9.1 – парцеларни планове за елементите на техническата инфраструктура извън границите на урбанизираните територии* и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0002086 „Оризища Цалапица“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-396-1/28.02.2023г.